CELEX: 62020CN0347
Language: da
Date: 2020-07-28 00:00:00
Title: Sag C-347/20: Anmodning om præjudiciel afgørelse indgivet af Administratīvā rajona tiesa (Letland) den 28. juli 2020 — SIA Zinātnes parks mod Finanšu ministrija

12.10.2020   
            
            
               DA
            
            
               Den Europæiske Unions Tidende
            
            
               C 339/7
            
         
      Anmodning om præjudiciel afgørelse indgivet af Administratīvā rajona tiesa (Letland) den 28. juli 2020 — SIA Zinātnes parks mod Finanšu ministrija
      (Sag C-347/20)
      (2020/C 339/09)
      Processprog: lettisk
      
         Den forelæggende ret
      
      Administratīvā rajona tiesa
      
         Parter i hovedsagen
      
      
         Sagsøger: SIA Zinātnes parks
      
         Sagsøgt: Finanšu ministrija
      
         Præjudicielle spørgsmål
      
      
                  1)
               
               
                  Skal begrebet »selskabets tegnede kapital« i artikel 2, nr. 18), litra a), i Kommissionens forordning nr. 651/2014 af 17. juni 2014 om visse kategorier af støttes forenelighed med det indre marked i henhold til traktatens artikel 107 og 108 (1), sammenholdt med andre EU-retlige bestemmelser om virksomheders aktiviteter, fortolkes således, at der ved fastlæggelsen af selskabets tegnede kapital alene skal lægges vægt på oplysninger, som er blevet offentliggjort efter de fremgangsmåder, der er fastsat i den nationale lovgivning i de enkelte medlemsstater, når henses til, at sådanne oplysninger derfor kun kan anses for at have virkning fra dette tidspunkt?
               
            
                  2)
               
               
                  Skal der ved vurderingen af begrebet »kriseramt virksomhed« i artikel 2, nr. 18), i Kommissionens forordning (EØF) nr. 651/2014 af 17. juni 2014 om visse kategorier af støttes forenelighed med det indre marked i henhold til traktatens artikel 107 og 108 lægges vægt på de betingelser, der er fastsat i forbindelse med proceduren for udvælgelse af projekter til europæiske fonde, om, hvilke dokumenter der skal fremlægges for at godtgøre den pågældende virksomheds økonomiske situation?
               
            
                  3)
               
               
                  Såfremt det andet spørgsmål besvares bekræftende, er en national lovgivning på området for projektudvælgelse, som fastsætter, at projekter ikke kan gøres til genstand for præciseringer, efter at de er indgivet, forenelig med principperne om gennemsigtighed og ikke-forskelsbehandling i artikel 125, stk. 3, litra a), nr. ii), i Europa-Parlamentets og Rådets forordning nr. 1303/2013 af 17. december 2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond og om ophævelse af Rådets forordning (EF) nr. 1083/2006 (2)?
               
            
         (1)  EUT 2014, L 187, s. 1.
      
         (2)  EUT 2013, L 247, s. 320.